8.		Plnomocenstvo na zastupovanie účastníka konania vyhlásením
			do zápisnice (§ 17 ods. 3 ZoSK)
Vec:	Plnomocenstvo						Č. j.: A/1780/2023/Bn
							V Žiline dňa 3. 5. 2023
Zápisnica
Na Mestský úrad v Žiline, oddelenie územného plánovania a stavebného poriadku – spoločný stavebný úrad – sa dostavila Mária Milová, nar. 18. 7. 1957, trvale bytom v Žiline, Bôrická cesta č. 3, ktorá vyhlasuje:
Splnomocňujem pána Petra Milu, nar. 15. 3. 1979, trvale bytom Žilina, Jánošíkova ul. č. 5, aby ma zastupoval v konaní vo veciach týkajúcich sa správneho konania pre povolenie rekonštrukcie rodinného domu na Bôrickej ceste č. 3 v Žiline a v správnom konaní pre umiestnenie a stavbu rodinného domu na Tulipánovej ulici č. 8 v Žiline, k. ú. Žilina.
Na základe tohto plnomocenstva splnomocňujem Petra Milu, aby za mňa samostatne vykonával všetky právne úkony, podával návrhy a žiadosti, opravné prostriedky a námietky, vzdával sa ich a preberal doručované písomnosti.
Mária Milová	Jaroslav Novák
	vedúci oddelenia
Poznámka
O plnomocenstve vyhlásením účastníka konania do zápisnice platí text uvedený v poznámkach k vzorom č. 5, 6 a 7.